Det sies at 20 menn ble sendt dit for å bygge tunellen.
Han kom fra Agua Prieta, i Sonora i Nord-Mexico
Her ble en legende skapt.
Rett sør for grensen til Arizona, der enhver gringo velger å bo
De nyter varene vi sender i våre vogner
Sør for grensen, der graver vi våre tuneller
"Kokainsmuget" var navnet den fine tunellen ble gitt
Designet av dyktige arkitekter som fikk jobbe nesten fritt
Mannen bak bygget var en viss Chapo Guzmán
Trist nok for arbeiderne gikk de ubetalt alle mann
Jeg mener Chapo Guzmán er verdens farligste forbryter.
Joaquín Guzmán Loera, alias Chapo Guzmán, -
- prøver å unngå tidenes mest iherdige politijakt.
Chapo Guzmán har bygget opp et mektig imperium.
Makten hans strekker seg like langt som rusmidlene hans når.
Joaquín Guzmán, kjent som El Chapo eller Shorty, -
-har Mexico og USAs politi jaktet på-
- siden han rømte fra fengselet i 2001.
Allikevel har han klart å bygge opp tidenes største narkotikaimperium.
Med den britiske filmskaperen Angus MacQueen-
- har jeg filmet narkotikahandelen i over ti år.
Jeg har bevitnet den grusomme volden som har tatt over kontinentet mitt.
Vi har stilt spørsmål ved alt vi har fått høre om narkotikakrigen, -
- så vi bestemte oss for å gjøre det umulige.
Vi skulle finne El Chapo Guzmán, verdens mest ettersøkte mann.
Vi startet i Chicago, der El Chapos Sinaloa-kartell har hovedkvarter.
Han har blitt utnevnt til samfunnets fiende nummer én.
Samme tittel som Al Capone fikk for over 80 år siden.
Denne mannen har de fleste amerikanere aldri hørt om.
Vi bruker samme tittel som vi ga Al Capone på 1930-tallet.
Dette er andre gang det har vært nødvendig.
Så ondskapsfull og mektig er denne mannen.
Bare i Chicago har over 90 % av marihuanaen, kokainet, heroinet, -
- metamfetaminet og andre syntetiske rusmidler som selges på gatene, -
-kommet fra Sinaola-kartellet.
El Chapo styrer kartellet som en terroristgruppe.
Hans mange distributører i Chicago jobber som individuelle celler.
Vi fant en familie som har importert narkotika fra Mexico i flere tiår.
Akkurat som på film kom kontakten vår i et privatfly.
Sving til høyre når du får muligheten.
Alt handler om familien.
Vi er fortsatt cowboyer som passer på våre egne.
Alle jobber i prinsippet for samme mann. De fleste gjør det.
Hvordan klarte han å bli så mektig?
Spør ham. Ikke vet jeg.
Han er smart. En smart, liten jævel.
Jeg vet ikke hvordan han lykkes, men han gjør det bra.
Jeg skjøtter logistikken. Jeg planlegger og finner løsninger.
Jeg henter nøkler og tar meg av leveranser.
Det skal gå lett å ta imot narkoleveranser hver dag.
Vi setter ikke prisene, de gjør det.
Det avhenger av hvor mye folk kjøper. Det kan være snakk om flere tonn.
Prisene varierer, men de settes der nede.
Det er som å jobbe for et helt vanlig foretak.
Det er det samme.
Man blir ansatt til å gjøre en jobb.
Man stiller ingen spørsmål. Et håndtrykk er nok.
Man vet aldri hvem man jobber for.
Kanskje han ikke engang finnes. Kanskje han bare er en myte.
Dere har vel ikke klart å finne ham?
Ikke engang verdens dyktigste politibetjenter finner ham.
Om du søker på Google, finner du ham lett
Fiende nummer én En mann med mye vett
Han var av enkel byrd En ekte bondekar
Moren het Consuelo Loera Emilio var hans far
Tre sønner bar første kone frem Eller var det kanskje fem?
Det ble ytterligere fem nye fjes med neste kone, Griselda López Pérez
Tredje kone var Emma Coronel Over henne var det skikkelig fres
De fikk nylig vakre tvillinger
På et sykehus i Los Angeles
- Jeg må gå gjennom dette. - Rolig nå.
De leter over land og strand, men klarer ikke å finne vår mann
Han betaler flere millioner for å holde seg gjemt
Men en belønning er utlovt så han blir ikke glemt
Den mannen vekker skrekk og lojalitet Forretninger er hans store kjærlighet
Han er heroinet i din arm Ser du ham, må du slå alarm
Loven og fans mener det samme Samt alle han potensielt kan ramme
Chapo Guzmán er en legende Hans makt kjenner ingen ende
Nå er det nok klart. Du fikk inn mesteparten.
Dette også...
Jeg ante ikke hva granskingen av Sinaloa-kartellet ville føre til.
Det har tentakler som strekker seg over hele verden.
Det har knutepunkter i Chicago og nær Montreal i Canada.
Containere sendes av sted til Hongkong og Australia, -
- og forsyner markedene der med 200 000 kilo kokain.
Ett kilo kan koste 18 000 i Los Angeles.
Men i Australia er fortjenestemarginen enorm.
Maktstrukturen endres konstant, men Chapo Guzmán forblir leder.
Libanon prater med Belize, som prater med kartellene.
Alle inngår i samme kriminelle nettverk.
Dette er fra et beslag i Mexico City. Man fant 200 millioner dollar.
Det fikk folk til å våkne.
- 200 millioner dollar? - Ja, enormt mye.
I en leilighet i Mexico City. I veggene, garderobene...
Ufattelige beløp i amerikanske dollar.
Alt var fortjeneste på kjemikalier til metamfetamin-produksjon.
Det fungerer som et helt vanlig foretak, -
- med administrerende direktører, mellomsjefer, økonomiavdeling...
Disse foretakene tjener flere millioner på vegne av Chapo Guzmán.
Man havner ikke i Forbes uten å være en dyktig entreprenør.
Vi valgte å følge pengene tilbake til Mexico og El Chapo.
Vi dro mot grensen-
- for å finne den eneste mannen vi vet har truffet ham.
- Er linjen sikker? - Ja, det er den.
Jeg henter sjåføren klokken 17.00 i morgen.
Vi traff El Flaco for første gang for fire år siden.
Han bryter smuglernes gylne regel om å ikke bruke varene selv.
I 20 år har han fraktet narkotika til USA-
-under "El Señors" beskyttelse.
Det er El Señor som setter prisene.
Noen vil sette sine egne priser. De ber El Señor dra til helvete.
De anser varene som sine egne.
Men hva skjer med dem? Først får de en advarsel.
De oppfordres til å holde seg til El Señors priser.
Den andre gangen mister de varene.
Den tredje gangen blir de drept.
El Flaco jobber i disse voldelige bakgatene-
- litt over en kilometer unna Californias grense.
Jeg har bevitnet noen av de tusenvis av drapene som finner sted her, -
- i kampen om verdens mest lukrative smuglerruter.
En amerikansk betjent sa han venter på at Tijuana skal kollapse-
- av alle El Chapos tuneller under byen.
El Flaco stoler på oss-
- og forteller kartellet at vi leter etter El Chapo.
Vi blir innelåst i en garasje med en bil og mye metamfetamin.
Et halvt kilo metamfetamin.
Det er rent.
Det skal behandles en gang til for å krystalliseres.
Vi pakker det inn godt for å skjule lukten.
En pose til for sikkerhets skyld.
Det er verdt rundt 5500 dollar.
Et halvt kilo.
Jøye meg... 5500 dollar, det kan mette mange.
Nå kan doplangerne hente det.
Vi har lagt inn syv pakker, som alle veier halvannet kilo.
Dette blir den siste.
Så...
Og så blyplaten, som beskytter mot røntgen.
Den blokkerer gammastråler også.
Denne bilen har vært lykkebringende. Jeg har hatt den i seks år.
Det har blitt mange turer over grensen.
Det blir rundt 300 kilo i året.
Nå kjører vi over.
Det er mange veier over grensen Ubåter i vannet, fly i skyene
Men ingen katapulter eller godstog slår tunneler under byene
Smugle i en bil - i jalapeñobokser
Smugle i fly - hele 30 tonn!
Smugle til sjøs, i en ubåt under vann
Eller i tuneller under jorden, som geniet Guzmán
Som dere ser, er tunellen belyst, og man merker at ventilasjonen er god.
Lufttilførselen er god.
Smugle i en bil - i jalapeñobokser
Smugle i fly - hele 30 tonn!
Smugle til sjøs, i en ubåt under vann
Eller i tuneller under jorden, som geniet Guzmán
Vi har noen ved hver overgang.
Med penger kan man kjøpe hvem som helst.
Jesus var den eneste som ikke var til salgs, men de korsfestet ham.
Regjeringen beskytter ham. Han har jo så mye penger.
Om dusøren er på fem millioner, tilbyr han det dobbelte.
Det er bedre å være lojal enn å være en forræder.
Han har øyne overalt.
El Señor er allvitende - som Gud.
Han ser alt og vet alt.
Kanskje ikke El Chapo engang finnes.
Om noen sa han døde i Sinaloa for et halvt år siden, ville jeg trodd det.
Han bruker ingen penger på å skryte eller bli lagt merke til.
Ingen overhodet.
I Mexico vekker El Chapos navn frykt og beundring.
Få av de som har møtt ham, våger å si noe om fortiden hans.
Den eneste som har hatt ham i håndjern, turte å invitere oss hjem.
El Chapo ble kjent for allmennheten-
- i forbindelse med det spektakulære drapet på kardinalen.
Hadde det ikke vært for det, ville han bare vært en ordinær forbryter.
Kardinal Posadas ble drept på Guadalajaras flyplass i 1993.
Han kjente visstnok til regjeringens innblanding i narkotikakartellene.
El Chapo befant seg på flyplassen, men nekter for å ha drept noen.
Før det kjente knapt noen til ham.
Han løp derfra etter skuddløsningen, det var alt.
En belønning på 15 millioner pesos, eller fem millioner dollar, -
- går til den som kan gi informasjon som leder til pågripelse-
- av Joaquín Guzmán Loera, alias "El Chapo".
Han forsvant i Mexico City.
Han dukket opp i Puebla, men så forsvant han igjen.
Han tok seg opp fjellene i Chiapas, trolig i Tuxtla Gutiérrez, -
- så forsvant han igjen og dukket opp i Tapachula.
Han ble grepet nær et hotell, noe vi ble informert om.
Fra tidspunktet jeg hentet ham til han steg av nr 727,-
-fortrakk han ikke en mine.
EL CHAPO GUZMÁN Født 4. april 1957 i La Tuna
20 ÅRS FENGSEL
El Chapo ble vist frem til pressen.
Dette er det eneste opptaket av ham man kjenner til.
Han viste ingen følelser.
Det var umulig å lese ham. Han avslørte ingenting.
- Hvorfor flyktet du? - Det gjorde jeg ikke.
Hvorfor forlot du Guadalajara og dro til Chiapas?
- Hva? - Hvorfor valgte du Chiapas?
Jeg var i Guatemala.
- Dro du til Chiapas? - Guatemala.
Du var jo i Guadalajara også.
Mens han satt inne, ble mange av rivalene drept.
Han fikk fri vei til toppen, selv om han satt bak lås og slå.
Hva er det med personligheten som gjør ham så mektig?
Ingen forrådte ham mens han satt inne.
Isteden bygde han opp et imperium.
Ti år senere var han narkohandelens største leder noensinne.
Her har vi vitnemålet hans.
Han har signert hvert eneste ark.
"El Chapo Guzmán".
I over 14 år har jeg som advokat representert kirken-
- i saken om drapet på kardinalen Jesús Posadas.
I år 2000 dro vi dit for å forhøre ham.
Forhøret fant ikke sted i det vanlige forhørsrommet.
Vi ble henvist til et privat kontor med VIP-service.
Vi hadde fått time klokken ti på formiddagen...
Men kunne ikke begynne før 23.00.
El Chapo forklarte rolig og fattet til oss:
"Jeg har hatt ekteskapelig besøk i dag."
"Etter det måtte jeg sette meg i badstubadet-
-og slappe av."
"Etter det tok jeg en høneblund-
-for å kunne ta dere imot skikkelig."
Da innså jeg at den som bestemte på dette stedet, -
- var El Chapo Guzmán. Han styrte fengselet.
Jeg ble bekymret.
Jeg fryktet at spørsmålene mine-
- skulle få El Chapo til å anse meg som sin fiende.
Er vi gale som prøver å finne ham?
Dere søker dere inn i løvens hule. De vet ikke om dere bare er nysgjerrig, -
- eller om dere kommer fra en myndighet.
Dere kan være spioner fra andre karteller.
Det kan selvsagt koste dere livet.
Tre journalister jeg har jobbet med, -
- er blant de 60 som har blitt drept her det siste tiåret.
Anabel Hernández drar ingensteds uten livvakt.
God morgen, jeg ser etter Lia Limón. Jeg heter Anabel Hernández.
Anabel Hernández, jeg er journalist.
- Fra hvilken organisasjon? - Jeg jobber frilans. Jeg er skribent.
Takk.
Anabel har anklaget myndighetene for å ha hjulpet El Chapo til makten.
Alt fra fengselsansvarlige til Mexicos fire siste presidenter.
Regjeringens svar var en dødsdom.
De sa de skulle drepe meg.
I to år har jeg lært å leve med-
- at det en dag kommer til å skje. Jeg lever som en dødsdømt.
Mexico er en eneste stor sump av korrupsjon, -
- og ut av den har Chapo Guzmán steget.
Han hadde så mye makt i Puente Grande-fengselet-
- at han brakte hele slekten dit for å feire jul.
Han hadde gjort om sikkerhetsfengselet til et hotell.
De var der en hel uke.
Regjeringen er så korrumpert-
- at sikkerhetsfengselet, som kun er tenkt for menn...
Puente Grande er ikke et kvinnefengsel.
Men man brakte inn tre kvinnelige fanger.
To geriljamedlemmer og en ung kvinne ved navn Zulema.
Hun hadde bare ranet en pengetransport.
Senere stilte Zulema opp i et avisintervju-
-og rosemalte alt.
Hun hadde møtt Chapo Guzmán, og han hadde forelsket seg i henne.
Han hadde skrevet kjærlighetsbrev, og alt hadde vært så romantisk.
Etter en stund hadde det ikke bare handlet om sex.
De hadde delt seng som et lykkelig ektepar.
Zulema avslørte hva El Chapo hadde skrevet i brevene til henne.
Elskling... Jeg drømte om deg i natt.
Det var så virkelig at da jeg våknet...
Føltes det godt inni meg.
Men jeg var samtidig trist fordi det bare var en drøm.
Jeg forstår hvorfor hun fortrengte det egentlige fengselsoppholdet.
Sannheten er at da Chapo hadde gått lei av henne, -
- lot han henne gå på rundgang blant vennene.
Denne jenta ble alvorlig følelsesmessig traumatisert.
Visedirektøren sa hun virket gal.
Hun begynte å sette seg ned i cellen sin...
Dra ned trusa og spre beina.
Hun viste kjønnet sitt til alle som gikk forbi.
Hun hadde blitt El Chapos søppeldynge.
Ifølge leger og kommisjonen for menneskerettigheter-
- ble hun tvunget til abort med bare en sykepleier som hjelp.
Det skjedde to ganger i fengselet. Den ene gangen forblødde hun nesten.
Så romantisk er El Chapo Guzmán.
Gi meg stativet.
Har du funnet den?
Hva står det?
"Ingen kan dø så lenge man holdes i live i en annens hjerte."
"Du vil alltid være i mitt hjerte."
Den ser ut til å bli godt ivaretatt.
Det må man betale for. Hvem betaler?
- Hva skjedde med henne? - Hun ble funnet i en bils bagasjerom.
- Hun hadde blitt torturert. - For å straffe El Chapo.
El Chapos rivaler i Zetas-kartellet trodde på deres romanse, -
- og de kidnappet Zulema rett etter hun ble løslatt.
Liket ble funnet skjendet i bagasjerommet på en bil.
Hun hadde blitt voldtatt og fått "Z", som i Zetas, risset inn på kroppen.
Joaquín Guzmán forlot cellen og dro til søppelrommet.
Der ventet en søppelbil på ham.
Dette er veien vi tror Chapo tok fra cellen i blokk tre.
Den offisielle versjonen er at en rengjøringsarbeider hadde passert.
Han hadde syntes synd på Chapo og hjulpet ham med å rømme.
19. januar 2001
Gjennomførte El Chapo Guzmán en flukt så ren
Hver eneste fangevokter var dvask Ingen så vognen med klesvask
Mot Sinaloa gikk motoren varm Kongen unnslapp lovens lange arm
Den versjonen har blitt gjentatt så mange ganger-
-at folk tror på den nå.
Men jeg kan garantere dere at noen fra myndighetene, -
-kanskje en sikkerhetsansvarlig, -
- holdt opp porten og sa: "Du kan dra nå, min herre."
Han ble sist sett på en bensinstasjon Ikke langt unna hans egen nasjon
Han er fri
Kongen av gryn og kritthvitt salt har sjekket ut fra sin luksusanstalt
En million eller to er frihetens pris
Man holder seg mett om man mater sin gris
19. januar 2001
Gjennomførte El Chapo Guzmán en flukt så ren
I ti år holdt han til i Culiacán, en legendarisk by i dette land
Et livsfarlig hav, og han er den største fisken
Alt står på menyen om du selv står bak disken
Culiacán huser El Chapos Sinaloa-kartell, -
- som forsyner hele verden med rusmidler.
Man vet ikke hvem som jobber for hvem, -
- og heller ikke hvem som drepte hvem, eller hvorfor.
I løpet av årene har vi lært ikke å stole på noen.
Som mange journalister ble vi tilbudt den offisielle omvisningen, -
- som viser at regjeringen tar jakten på El Chapo og kartellet på alvor.
Kokain, metamfetamin, heroin, -
-råopium, marihuanafrø...
Dette er et automatgevær for nærkamper, -
-med panserbrytende tilbehør.
Vi bruker denne bilen fordi den er skuddsikker.
Her er det plass til våpen, penger og rusmidler.
Med denne knappen slipper man ut tåregass, for å verne alle her inne.
Her sitter munnstykket der gassen kommer ut.
Mexicos regjering gjør alt for å finne og fengsle ham.
Chapo Guzmán er på rømmen.
Han prøver å unngå de største og mest iherdige jaktene...
Noensinne. Ingen jakt kan sammenlignes med denne.
Det kan ende på tre måter for Chapo Guzmán.
Enten blir han tatt til fange og fengslet, -
- eller så dør han mens han prøver å unnslippe, -
- eller så må han være på vakt resten av livet.
Vi kommer aldri til å gi opp.
Med litt flaks kommer han til å sitte i fengsel resten av livet.
El Chapo og Sinaloa-kartellet styrer byen-
-ved hjelp av penger og frykt.
Her har guvernører blitt anklaget for å spise lunsj med El Chapo.
Politikere og politibetjenter har jobbet for ham.
Det sies til og med at han pleier å dra ut og spise middag.
El Chapo bodde i Culiacán før han ble arrestert i 1993.
Mye overtaling måtte til for å få sjåføren til å kjøre dit.
Huset står forlatt. Ingen tør å kjøpe det.
Det tok tid før vi fant noen som kjente ham godt.
Adolfo Salazar er noe så sjeldent som en pensjonert kartellboss, -
- og han er derfor villig til å la seg intervjue.
Alle mine nære venner er døde.
- Døde de av naturlige årsaker? - Nei, ikke akkurat.
Alle ble drept.
Sønnene mine...
24 år...
Og 31 år. Nei, 32.
Ingenting skremmer oss lenger. Folk har vent seg til døden.
Om den ene sønnen blir drept, -
- kan man sende den andre for å jobbe for morderne.
Folk har blitt helt følelseskalde.
Han kalles Chapo, men så ekstremt lav er han faktisk ikke.
En kamerat inviterte meg til et bryllup i Nogales.
Det er den eneste gangen jeg har spist med ham.
Da spurte han om jeg ville jobbe for ham.
Jeg fikk ansvar for å lesse flyene-
- og fly dem over fjellene. Jeg kjenner fjellene godt.
Jeg tror ikke mange får treffe ham.
Bare 2-3 personer per by har direkte kontakt med ham.
Kanskje de bedriver en slags forretningsvirksomhet...
Så spres pengene ut.
Det er sånn i byene også.
Adolfo sa han ikke ante hvor El Chapo var nå, -
- men han mente han kunne gi beskjed om at vi søker ham.
Mens vi ventet, ville vi besøke mausoleet El Chapo hadde bygget-
- til sønnen Edgar, men ingen ville kjøre oss dit uten tillatelse.
Edgar ble drept på en p-plass av et rivaliserende kartell i 2008.
Tillatelsen var det første tegnet på-
- at El Chapo visste at vi så etter ham.
Uten tillatelse ville vi ikke fått besøkt byen.
Vi ville ikke kunnet nærme oss kirkegården-
- uten å bli stoppet av de bevæpnede vaktene.
- Men nå vet de at vi kommer? - De sa i hvert fall det.
Vakten sa vi var de første utenforstående som slapp inn.
Så fikk vi høre en helt annen versjon av drapet på Edgar.
Drapet var tydeligvis en tabbe.
El Chapos menn drepte ham ved et uhell ved kjøpesenteret i Culiacán.
Det føles som dette mausoleet tyder på skyldfølelse hos ham.
- Så han drepte sin egen sønn? - Gjengen hans gjorde det.
Vi ble kastet ut av mausoleet av noen slektninger.
Moren Griselda.
Mens vi filmet ferdig, fikk vi høre at El Chapos ekskone Griselda, -
- guttens mor, ikke ville at vi skulle være der.
Så fikk vi høre hun hadde sendt bevæpnede menn og politi etter oss.
Vi dro rett til flyplassen.
Hva flyktet dere fra?
Det er nok flere som forstår engelsk her.
Vi er faktisk i Culiacán ennå.
- Så vi bør fortsatt være redde? - Ja, absolutt.
Det er åpenbart at Edgars død-
- er et åpent sår mellom El Chapo og ekskona.
Han følte seg helt ødelagt og var i dyp sorg.
El Flaco var sammen med El Chapo da Edgar ble drept i 2008.
Han kom med helikopter.
Han sa han skulle kanalisere sinnet for sønnens skyld.
"Det skal jeg fokusere på nå."
Der er Edgars kors. Han ble drept her.
Det er veldig smertefullt. Det ble et stort kaos.
Det handlet ikke om å drepe folk i smug, -
- men å halshugge dem og påta seg skylden.
Det handlet om makt.
Et annet kartell fikk skylden for drapet, -
-og Culiacán ble en krigssone.
Rivaliserende karteller plasserte ut lik med påstander om-
- at El Chapo og regjeringen samarbeidet.
Det krevdes ytterligere en reise til Culiacán-
- og hemmelige møter med kartellbosser, -
- før vi kunne ta neste steg mot El Chapo.
Hei, elskling.
Flyet står klart. Vi skal bare ta en tur.
Vi ble advart mot å reise opp til fjellene.
Derfor fikk vi møte El Chino, som spilte låten om sitt liv for oss.
Jeg letter og lander lett som få Jeg lever livet høyt i det blå
Her er jeg født, jeg og mange fler Jeg er piloten som absolutt alt ser
Jeg tanker mitt fine Cessnafly Så flyr jeg mot grensen på ny
Flyrutene er bedre enn du tror Uttenkt for aldri å etterlate spor
Du tar meg aldri, en bevinget latino Jeg er den beste piloten - El Chino
Hva skjer nå?
- Har du pass? - Ja, jeg har passet mitt her.
De filmer for TV. En fra London og en fra Lima.
De skal ut og fly litt. Vil du være på TV?
- Nei. - Det ante meg!
Takk. Vi ses, kompis. Jeg gjør gjengjeld senere.
- Hvorfor stoppet han deg? - De er på vakt.
De tar seg av oss, som jeg sa tidligere.
Se, den bilen er mistenkelig.
Sånn er det i Culiacán.
Han fortjente det.
Ingen er uskyldig. Her lever man alltid farlig.
Du tar meg aldri, en bevinget latino
Jeg er den beste piloten - El Chino
Hverken våpen eller voldstrusler har skremt oss halvparten så mye-
- som å sitte i flyet med El Chino, uten å helt vite hvor vi skulle.
Har dere spent dere fast?
For å forstå hvem El Chapo er må man reise-
-til "Den gylne triangelen".
Der kommer man ikke inn lett. Det er kartellenes mark.
Barna som vokser opp der, forstår ikke at rusmidler er forbudt.
Fedrene utnytter dem, og besteforeldrene også.
Borgermesteren, politiet... Da kan det jo ikke være ulovlig.
For drøyt 50 år siden var et av disse barna El Chapo Guzmán.
Se der, det er der vi skal lande.
Vi er fremme, mine herrer.
Den natten sov vi i hjertet av Den gylne triangelen.
Angus ble overvåket av væpnede menn som kun hadde sett gringoer på TV.
Verten vår var Sinaloa-bossen som eier området rundt.
Still spørsmålene deres, så får vi se om jeg svarer på dem.
El Señor er viktig for mange mennesker.
- Ja, det stemmer. - Hvorfor blir han beundret slik?
Han beundres for lederegenskapene sine.
Vi som bor her, er avhengig av ham.
Boligen hans i La Tuna ligger ikke langt unna.
Det er bare noen timer dit.
Vi gjør bare pliktene våre.
Vi har stor respekt for sjefene våre.
Får vi høre at noe er galt, ordner vi opp.
Opprør forekommer aldri.
Det er dumt å gjøre opprør mot El Señor.
Ved et par anledninger-
-har noen nektet å adlyde El Señor.
Det innebar slutten for dem.
Om man for eksempel frakter produkter til grensen på egen hånd, -
-og bekoster sin egen virksomhet...
Gjør man det, får man en advarsel. Den andre gangen blir man drept.
Han er en god venn.
Han behandler alle likt. Barn, eldre...
Alle blir behandlet likt. Sånn har det alltid vært.
For ham er alle like.
Han behandler alle her som en del av familien.
Alle liker ham godt.
Barna også. De har kjent ham siden de var små, og han er snill mot dem.
Men han glemmer aldri noe.
Han glemmer aldri folk som har behandlet ham dårlig.
Lunsjtid for El Chapos armé, noen av Mexicos mest ettersøkte menn.
Kjøtt, øl og kokain ble servert.
Identitetene våre ble sjekket opp på deres raske Internett.
Vi føler begge at El Chapo er veldig nærme.
Hvorfor kalles han El Chapo?
Foreldrene kalte ham det da han var liten.
Han ble kalt Chapo fordi han var lav.
Gården deres er der borte, og vår er her.
Vi hørte at de kalte ham Chapo, så da gjorde vi det samme.
Han har vært snill mot meg. Han er en god mann.
Han setter syke på flyet til Culicán, så de kan få behandling.
Det gjorde han med en av mine sønner.
Han havnet i en bilulykke og fikk legehjelp i Culiacán.
Han ville ikke ha noe for det.
Han ordner alt.
Dessuten har han aldri drukket spesielt mye.
Han pratet og danset med alle, men valgte aldri ut ei jente.
Han danset med en, så gikk han videre til neste.
Så sa han farvel og dro.
Vi fikk høre at militæret ofte kommer hit i helikoptre, -
- og vi fryktet vi ville havne i kryssilden.
Da sa de at de alltid ble advart tre timer i forveien.
Soldatene her er rolige, heldigvis.
De kommer hit iblant, men lar oss fortsette å jobbe.
Så forstyrrer de oss ikke mer.
Når kontrollen er utført, får vi jobbe videre.
Fiendene kommer hit iblant. De drepte broren min.
Så vi bærer våpen av en grunn.
Iblant må man gjøre onde gjerninger for å håndtere ting.
Dreper de sønnen eller broren min, må jeg ta igjen.
Han er overalt.
- I Mexico. - I hele Mexico.
De sier de er på sporet av ham...
Men han har skjulesteder.
Det var kult at han rømte fra sikkerhetsfengselet.
Ingen kommer seg ut derfra, men han klarte det.
Uten problemer.
Han rømte fra de fordømte gringoene som holdt ham fanget.
Disse mennene smugler kokain og metamfetamin over hele verden, -
- men heroinet og marihuanaen som dyrkes her, gir milliarder av dollar.
Slik begynte alt, fra appelsiner til grønnere avlinger
Familien var fattig og sliten De orket ikke å løfte en finger
Mye arbeid, men lite hvile Ikke rart man begynte å fortvile
Vi brøt loven da vi følte et press
Eneste løsning ble å tørke gress
Forretningene er det eneste jeg kan Og jeg overgås ikke av noen mann
Jeg valgte å hoppe av skolen Nå nyter jeg glade dager under solen
Jeg fikk nok av å selge frukt Jeg byttet til noe med herlig lukt
Og før jeg rakk å reagere
Ble virksomheten så mye mere
Mitt Sinaloa har jeg aldri forlatt Min inntekt gir konkurrenter fnatt
Og hele verden får nyte min illegale skatt
I hver eneste by, hvor enn du sprader Finner du mitt pulver og mine blader
Jeg har 150 000 egne agenter Langt flere enn noen presidenter
Siden 2006 har 50 000 strøket med Og flere blir det, dere får ikke fred
Alle ledere spiser av min hånd Og jeg er like usynlig som en ånd
Det er det eneste språket de forstår Det er utvilsomt jeg som rår
Jeg sier som Pablo Escobar, at de som ikke vil ha sølv...
Får betalt i bly
Det føltes rart å fly over fjellene-
- på jakt etter El Chapo og hans menn, -
- nå som vi visste hva som foregikk under oss.
Vi lurte på hvem av soldatene og befalene som jobbet for kartellet.
Han er på frifot ennå.
Mens vi sitter og prater, går han fri.
Han flyr hvor han vil i Mexico. Han er i byene, i fjellene...
Han drar på ferie...
Politiet vet hvor han er. Selvsagt vet de det.
Han er i Mexico.
Politiet kan finne ham. De kan gjøre hva de vil.
Jeg kan forsikre dere om at Chapo Guzmán-
- ikke besøker restauranter og morer seg.
Vi vet han lever mer som Saddam Hussein.
Han gjemmer seg i små huler og flytter stadig rundt-
-i frykt for å bli funnet.
- Det vil han gjøre til vi tar ham. - Hvordan vet du det?
Det vil jeg ikke svare på.
Vi vet det, men jeg kan ikke si hvordan vi vet det.
Idet vi skulle ta kontakt igjen, fant militæret en telefon.
På den var det et opptak av El Chapo som forhørte en mann.
Mannen satt bundet med buksene nede.
- Hvor er alle fra Zacatecas? - I Los Mochis og Los Limones.
Du lyver. Du sa jo at de var i Mazatlán.
De ringte ham.
- Hvem da? - Emiliano og han dere drepte i går.
Var den jævelen sjef?
Nei, han fikk ordrer fra colombianeren.
- Hvor er han? - I Los Mochis.
Er alle de jævlene i Los Mochis?
Da må jeg drepe fyren for å skremme dem.
Her så vi den brutale mannen vi lette etter.
Vi var hele tiden bekymret for at noen andre skulle nå ham først.
Han er en av verdens mest ettersøkte forbrytere, -
- narkokongen Joaquín Guzmán, alias El Chapo.
Han har vært på rømmen siden han rømte fra et fengsel i 2001-
-ved å gjemme seg i skittentøyet.
Nå ryktes det at Guzmán kan ha blitt drept i en skytekamp i Guatemala.
Jeg ble urolig og ringte kontakten vår.
Han lo og inviterte oss på lunsj.
Ikke i Culiacán, men i fjellene. I La Tuna, der Guzmán selv bor.
Vi kjenner ikke til noen som har fått komme hit.
Å dra hit uten tillatelse er rene selvmordet, -
- men har man tillatelse, vinker til og med politiet frem en.
- Skal dere dra allerede? - Vi skal bli med Cristobal.
- Takk skal dere ha. - Takk selv for den gode maten.
- Gud være med dere. - Takk, det samme.
Takk for besøket.
Jeg kaller ham Chapo, min sønn.
Allerede som liten hadde han store ambisjoner.
Jeg hadde tro på ham.
Jeg husker han hadde mange sedler.
Småvalører, som femti og fem.
Han telte dem om og om igjen og la dem i fine hauger.
Så sa han: "Ta vare på disse, mamma."
Det var bare farget papir, men de så ekte ut.
Han la dem i fine hauger og la bånd rundt dem.
"Ta vare på disse, mamma." Det har jeg gjort.
Helt siden han var liten, har han hatt store ambisjoner.
Han ville få noe ut av livet.
Han får skylden for alt.
Om noen blir arrestert, sier de at han var innblandet.
Om noe skjer, skylder alle på ham.
Han er myndighetenes syndebukk.
De ble veldig fornærmet-
-da han rømte uten å advare dem.
Det var lovbruddet. Han drepte ikke noen for å slippe ut.
Han brøt ikke opp noen dører eller skadet noen.
Ingen av vaktene, og ingen andre. Det er derfor de er opprørt.
Bare én person kunne sørget for at vi fikk spise lunsj med mrs Guzmán.
To timer senere kjørte vi opp fjellet til "Himmelen".
Etter at han hadde gitt ordre om det.
- Hvor er vi nå? - På terrassen.
Her pleier El Señor å spise frokost.
Kjøkkenet ligger der.
Som dere ser, er det veldig enkelt, til tross for alt.
- Til tross for hva? - Han er jo styrtrik.
- Hva skjedde? - Egentlig ingenting. De sa...
De sa bare at han ikke kan prate med oss nå.
Han sa ja, men ikke akkurat nå.
Det er besynderlig, for vi føler nærværet hans.
De ringte ham på mobilen, så han må være her et sted.
- Vil han ikke at vi skal dra? - Nei, da ville de sagt det.
Da ville de ikke holdt på slik.
Det er ikke i deres interesse at vi kommer tilbake.
Det kan gi dem problemer. Så det tror jeg ikke.
Han er et sted mellom fødestedet og Culiacán.
Ja, det er her han er mest.
Rart, det er jo det mest opplagte stedet.
Ja, og kanskje det tryggeste.
Over de kommende månedene ble vi invitert to ganger til.
Hver gang nektet El Chapo å la seg filme.
Myndighetene hevder de har jaktet på ham i 12 år.
Vi fant ham.
- Er du klar? - Ja.
Hvordan klarte vi å fange ham i 1993?
Hvorfor lyktes vi da, men ikke nå? Jeg har faktisk ingen anelse.
For dem er han kanskje mer nyttig som et ess i ermet.
En joker de kan spille ut.
For om han blir arrestert, kommer ikke folk til å nøye seg med det.
Folk i maktposisjoner kommer til å bli navngitt.
Det kan være snakk om 30-40 sjefer, banktjenestemenn...
Både aktive og pensjonerte.
Mye vil bli oppdaget, og da raser korthuset sammen.
Etter mange samtaler kom det frem at mennene rundt ham tror-
- den meksikanske og amerikanske ledelsen har en avtale med El Chapo.
Som vi sier i Latin-Amerika: más vale malo conocido que malo por conocer.
Ondskapen man kjenner, er bedre enn den man ikke kjenner.
Han er ikke på flukt fra amerikanske eller meksikanske myndigheter.
El Chapo er på flukt fra fiendekarteller.
Han frykter ikke myndighetene, for han eier dem.
Om de prøver å rettferdiggjøre dette-
- ved å si at USA har beskyttet kartellet av strategiske grunner, -
-så har de skapt et ekte vidunder.
Tusenvis av meksikanere dør hver dag. Jenter, kvinner, barn, fedre...
Hederlige og redelige mennesker dør på grunn av dette.
Fordi ingen er villig til å finne denne kjeltringen.
Han kalles frelser Frelseren til sitt land
Han visste hva han gjorde Stakk aldri hodet over vann
De ba ham ligge lavt Så lavt man kan
Vi er alle del av et spill
Sinaloa-kartellet, Tijuana-kartellet
Juárez-kartellet, familien fra Michoacán
Gulf-kartellet, Zetas-kartellet
Sammen står vi forent i vår kamp
Han prøver å trekke sin pistol Så går alt rett vest
Og nå skyter de tilbake
Legg dere på gulvet, barn. Skal vi synge en sang?
La oss synge... Jeg har det!
Der regndråpene forvandles til sjokolade
Der skulle jeg gjerne vært
- Vil dere ha sjokolade? - Ja!
Da ville jeg gapt opp og... Bli liggende på gulvet!
Til min sønn sier jeg:
"Man må kunne tilgi alt."
Gud har lært oss at den som ikke tilgir, aldri kan bli tilgitt selv.
Man må tilgi. Gud vet alt.
Han ser alt som er rett og urett.
Bedre dommer finnes ikke.
Tror du han kommer til å bli arrestert?
Når de ikke lenger trenger ham.
På en eller annen måte
Står vi på stedet hvil
På en eller annen måte
Har vi mistet håpet Det hersker ingen tvil
Nixon sa det allerede i 1971, og vi lyttet da
Krigen fortsetter i sør, men ingen bryr seg
På en eller annen måte
Bringes menneskets idealer til skamme
Blant de meksikanske fjellene
Vil man finne veien, nesten uten en skramme
Tekst: Rune Kinn Anjum www.btistudios.com